KIRJALLINEN KYSYMYS E-1693/02 esittäjä(t): Concepció Ferrer (PPE-DE) komissiolle. Rautatieyhteys Barcelona—Vic—Puigcerdà—La Tour de Carol—Toulouse.



Virallinen lehti nro 301 E , 05/12/2002 s. 0211 - 0212



KIRJALLINEN KYSYMYS E-1693/02 esittäjä(t): Concepció Ferrer (PPE-DE) komissiolle (12. kesäkuuta 2002) Aihe: Rautatieyhteys BarcelonaVicPuigcerdàLa Tour de CarolToulouse Joulukuussa 2001 julkistetussa komission valkoisessa kirjassa liikennepolitiikasta vuoteen 2010 esitettiin rautateiden osalta kolme ensisijaista suuntaviivaa: rautatieliikenteen elvyttäminen strategisena alana, liikenteen pullonkaulojen poistaminen, toissijaisen verkoston kehittämien suurten liikenneväylien ruuhkautumisen varalta ja rakennerahastoinvestointien käyttö Euroopan laajuisiin liikenneverkkoihin muuttamalla rahoitussääntöjä niin, että yhteisön osuus voi olla suurempi (jopa 20 prosenttia rajat ylittävissä rautatiehankkeissa, jotka kulkevat luonnollisten esteiden läpi ja jotka poistavat rautatieliikenteen pullonkauloja). Valkoisessa kirjassa tunnustetaan, että Pyreneitten läpi kulkevat Euroopan laajuiset verkot ovat erittäin puutteelliset (kaksi tieyhteyttä ja kaksi rautatieyhteyttä) varsinkin, jos niitä verrattaan Alppien läpi kulkeviin yhteyksiin (kuusi tieyhteyttä ja seitsemän rautatieyhteyttä). Joka tapauksessa näyttää siltä, että Espanjan ja Ranskan ehdotuksissa puhutaan rautateiden osalta vain linjasta ZaragozaCanfrancPau, eikä mainita lainkaan linjaa BarcelonaPuigcerdàLa Tour de CarolToulouse. Espanjan kuningaskunnan parlamentin Eurooppa-asioista vastaava sekavaliokunta hyväksyi joulukuussa 2001 valkoista kirjaa koskevan päätöslauselman, jossa pyydetään, että erityishankkeisiin sisällytettäisiin useampia kuin yksi Pyreneiden läpi kulkeva rautatieyhteys, jotta vuoriston läpi kulkeva liikenne voidaan turvata. Katsooko komissio, että linja BarcelonaVicPuigcerdàLa Tour de CarolToulouse täyttää kaikki valkoisessa kirjassa esitetyt valintakriteerit? Onko komissio harkinnut mahdollisuutta sisällyttää erityishankkeisiin useampia kuin yhden Pyreneiden läpi kulkevan rautatieyhteyden? Loyola de Palacion komission puolesta antama vastaus (11. heinäkuuta 2002) Nykyinen rautatieyhteys BarcelonaVicRipollPuigcerdaLa tour de CarolToulouse ei sisälly suuntaviivoista Euroopan laajuisen liikenneverkon kehittämiseksi 23. heinäkuuta 1996 tehdyn Euroopan parlamentin ja neuvoston päätöksen N:o 1692/96/EY(1) liitteessä I esitettyihin Euroopan laajuista verkkoa kuvaaviin karttoihin. Kyseinen yksiraiteinen vuoristoluonteisesti useiden huippujen kautta kulkeva yhteys ei vaikuta soveltuvan rautatieliikenteen merkittävän kasvun reitiksi. Pyreneiden vuoriston kauttakulkuyhteyksien helpottamiseksi komissio pitää ensisijaisena Essenissä vuonna 1994 kokoontuneen Eurooppa-neuvoston hyväksymän erityishankkeen, eteläisen TGV-suurnopeusradan, johon sisältyvät yhteydet MadridBarcelonaMontpellier ja MadridVitoriaDax, rakentamista. Komissio on kuitenkin sitä mieltä, että maantieliikenteen kasvaessa voimakkaasti Pyreneiden niemimaan ja muun Euroopan välillä uuden suuren kapasiteetin rautatieyhteyden kehittäminen Pyreneiden halki on jollakin aikataululla välttämätöntä. Komissio ei ota kantaa sen mahdollisiin linjausvaihtoehtoihin. Komissio teki 2. lokakuuta 2001 ehdotuksen päätöksen N:o 1692/96/EY muuttamiseksi(2), ja tämän ehdotuksen liitteessä III olevassa erityishankkeiden luettelossa esitetään myös suuren kapasiteetin rautatieyhteyttä Pyreneiden halki. Euroopan parlamentti hyväksyi kyseisen luettelon toisessa käsittelyssään 30. toukokuuta 2002. (1) EYVL L 228, 9.9.1996. (2) EYVL C 362 E, 18.12.2001.